Roma adhât Limbungan

Roma adhât Limbungan otaba Bale Sasak Limbungan aropa’aghi sèttong roma adhât sè bâḍâ è pamokèman Suku Sasak è Dusun Limbungan, Dhisa Perigi, Kacamatan Suela, Kabupatèn Lombok Tèmor, Nusa Tenggara Bârâ'. Roma sdhât panèka ètandhâi kalabân angghuyân bahan-bahan sè èghâbây ḍâri alam. Pambangunanna ngangghuy kaju ghâbây pèlar, gheddhungnga kalabân perrèng angghi'ân, bân alang-alang ghâbây ata'.Rohmi Wir’aeni (2017). Nilai Edukatif Pada Arsitektur Rumah Adat Bale Sasak di Dusun Limbungan Lombok Timur Nusa Tenggara Barat (PDF) (Thesis). Universitas Negeri Yogyakarta. Bahan-bahan alam sè èghuna'aghi è roma adhât Limbungan, mulaè ḍâri ata', pèlar, bân ghèddhung aghâbây dhâddhi konstruksi roma panèka èngghi bân lentor tor sè tahan ghâlimpo'. Atosan roma adhât è Limbungan ghi' manjheng kowat sanajân ècapo' cem-macem  lèndhu è bulân Juli kantos Agustus 2018.

 Ciri-Ciri 
Roma adhât Limbungan aropa’aghi sala sèttong macem roma adhât suku Sasak. Suku Sasak bâḍâ è pan-bârâmpan ḍaèra è Polo Lombok. Salaèn Dusun Limbungan,ḍaèra-ḍaèra laèn sè èkennengngè suku Sasak sè anḍi' pamukèman roma tradisional èngghi panèka Dhisa Sade è Lombok Tengnga, Dhisa Bayan è Lombok Lao', bân Sembalun è Lombok Tèmor. Sanajjân sakejjhâ’ katon paḍâ, bâḍâ parbhidhâ'ân `e ḍâlem roma-roma tradisional Sasak è bhân-sabbhân  ḍaèra, saè ḍâri segi wujud tor ritual sè èlampa’aghi ka'angghuy ajâgâ roma.Rohmi Wir’aeni 2017, kaca 2.

Roma adhât suku Sasak è Limbungan bâḍâ è ḍuwâ' dusun, èngghi panèka Limbungan Bârâ' bân Limbungan Tèmor.Rohmi Wir’aeni 2017, kaca 39.  Bâḍâ è ghunong è tèngghina ra-kèra 750 meter è attas parmukaan tase', teppa' è lereng Ghunong Rinjani. Bhân-sabbhân pamukèman’ anḍi' kennengngan lèbârrâ ḍu hektar sè èkalènglèngè sareng sabâ. Pamukèman èyator è blok-blok ngadhep ka tèmor otabâ mata'arè sè moncar. Jarak antarana sèttong blok bân blok laènna ra-kèra tello mèter. Bâng-sèbâng blok bâḍâ pètto' kantos sabellâs roma sè abhâris bân salèng mongkorè. È sèttong blok, jara’na roma ra-kèra samèter.Rohmi Wir’aeni 2017, kaca 38.Rohmi Wir’aeni 2017, kaca. 57–60.Rohmi Wir’aeni 2017, kaca. 93.

 Pamaddhegghân 
Bahan-bahan sè èghuna’aghi ḍâlem roma adhât Limbungan asalla ḍâri alam. Pondasi panèka èghâbây kalabân cara nyeccettè bâto bân tana.Rohmi Wir’aeni 2017, kaca 89. Lantai romana coma tana sè ècamporaghi calattong sapè bân ghettana ka'-bhungka'an. [ 12 ] Pangangghuyân calattong sapè èyangghep ka'angghuy abhersè'è roma ḍâri abu, ma'alos lantai, bân aghâbây lantai lebbi koko, manabi ghettana ka'-bhungka'an èyangghep ka'angghuy nyegghâ roma ḍâri serrangan kèbân samacemma rengngè'. Sabâtara ghânèka, dhindhing romana èghâbây ḍâri perrèng angnghi'ân, sè jhughân afungsi mènangka ngator udara.

Ata'an roma adhât panèka abhângon limas, èghâbây ḍâri ḍâun alang-alang sè kerrèng sè ètennon kalabân perrèng. Ata'na ètonjhâng bi' rangka perrèng. Ka'angghuy nyambhung rangka ata', serat perrèng sè ècokor èghuna'aghi mènangka talè. Taḍâ' lang-palang otabâ lotèng è attas ata'. Lang-palang ra-k`era ḍuwâ’ m`eter ḍâri parmukaan lantai, aghâbây kamar sè bâḍâ è ḍâlem roma arassa semma’.

 Sombher